Beredskabet har styr på branden men arbejder på stedet nogle timer endnu.

Klokken 14.54 er station Hals kørt ud til brand i et sommerhus på over bækken i Hals. Meldingerne lyder på, at der er godt gang i branden i tagkonstruktionen. Derfor er der tilkaldt en Tankvogn mere fra Dronninglund samt en sprøjte. - Vi er i gang med at skille taget for at finde ind til hulrummene, så det kræver ekstra mand, forklarer indsatsleder Henrik Christensen til TV2 Nord. Indsatslederen oplyser dog, at der er styr på branden, selvom der kan komme små opryk undervejs, når man når ind til hulrummene. Beredskabet vil derfor være til stedet på adressen i nogle timer endnu, da det er et længere nedrivningsarbejde. Der var ingen på adressen, da beredskabet ankom, og derfor er der ingen tilskadekomne. Brand i Aalborg Nordjyllands Beredskab er derudover kørt til en bygningsbrand på Sulsted Landevej ved Sulsted, hvor meldingen lyder på ild i et stuehus. - Det var et lille rækkehus, hvor der var fundet ild i nogle hulrum, som vi skulle sprøjte vand på, fortæller indsatsleder Henrik Christensen, som kørte fra branden i Sulsted og videre til branden i Hals. - Da jeg forlader adressen, er der styr på branden, og man var ved at efetrslukke. Samtidig skal der noget skadesservice på senere.